A4-0318/98

Πρόταση απόφασης του Συμβουλίου που τροποποιεί την απόφαση 97/256/ΕΚ με σκοπό την επέκταση της εγγύησης της Κοινότητας που παρέχεται στην Ευρωπαϊκή Τράπεζα Επενδύσεων προκειμένου να καλύπτει δάνεια για σχέδια στη Βοσνία-Ερζεγοβίνη (COM(98)0315 - C4-0358/98 - 98/0175(CNS))

Η εν λόγω πρόταση εγκρίνεται με τις ακόλουθες τροπολογίες:

(Τροπολογία 1)

ΑΡΘΡΟ 1, ΠΑΡΑΓΡΑΦΟΣ 3

Άρθρο 1α, παράγραφος 3 (απόφαση 97/256/ΕΚ)

>Αρχικό κείμενο>

3. Οι δανειοδοτήσεις της ΕΤΕπ στη Βοσνία Ερζεγοβίνη πρέπει να συμβαδίζουν με την πολιτική της Κοινότητας στη συγκεκριμένη χώρα. Οι ενέργειες της Τράπεζας πρέπει να εντάσσονται στο πλαίσιο του προγράμματος ανασυγκρότησης που έχει συμφωνηθεί στις διάφορες διασκέψεις των χορηγών βοήθειας και να αποβλέπουν στη χρηματοδότηση σχεδίων αμοιβαίου ενδιαφέροντος στους τομείς των γενικών υποδομών, συμπεριλαμβανομένων των μεταφορών, της ενέργειας και του περιβάλλοντος με έμφαση στα σχέδια που αφορούν την υδροδότηση, την αποχέτευση και τη διαχείριση των αποβλήτων και αποσκοπούν στην επίσπευση της διαδικασίας ανασυγκρότησης.

>Κείμενο μετά την ψηφοφορία στο ΕΚ>

3. Οι δανειοδοτήσεις της ΕΤΕπ στη Βοσνία Ερζεγοβίνη πρέπει να συμβαδίζουν με την πολιτική της Κοινότητας στη συγκεκριμένη χώρα. Οι ενέργειες της Τράπεζας πρέπει να εντάσσονται στο πλαίσιο του προγράμματος ανασυγκρότησης που έχει συμφωνηθεί στις διάφορες διασκέψεις των χορηγών βοήθειας

, να συμφωνούν με τις προτεραιότητες του Συμβουλίου και του Ευρωπαϊκού Κοινοβουλίου και να αποβλέπουν στη χρηματοδότηση σχεδίων τα οποία αποσκοπούν στην επίτευξη των πέντε κυριοτέρων στόχων του προγράμματος ανασυγκρότησης του 1998: α) την εφαρμογή των πολιτικών μεταρρυθμίσεων[semigr ] β) την κοινοτική στήριξη προς διευκόλυνση της επανένταξης των προσφύγων και των εκτοπισμένων[semigr ] γ) την ανάκαμψη της απασχόλησης και ανάπτυξη του ιδιωτικού τομέα[semigr ] δ) την ενίσχυση των συστημάτων παιδείας και υγείας, και ε) τη βελτίωση των δικτύων υποδομών σε όλη τη χώρα, συμπεριλαμβανομένων των μεταφορών, της ενέργειας και του περιβάλλοντος με έμφαση στα σχέδια που αφορούν την υδροδότηση, την αποχέτευση και τη διαχείριση των αποβλήτων και αποσκοπούν στην επίσπευση της διαδικασίας ανασυγκρότησης.

(Τροπολογία 2)

ΑΡΘΡΟ 1, ΠΑΡΑΓΡΑΦΟΣ 3

Άρθρο 1α, παράγραφος 7 (απόφαση 97/256/ΕΚ)

>Αρχικό κείμενο>

7. Η Επιτροπή και η ΕΤΕπ συνεργάζονται, στις περιπτώσεις που αυτό ενδείκνυται, με όλα τα διεθνή χρηματοπιστωτικά ιδρύματα τα οποία δραστηριοποιούνται σε παρόμοιους με τους δικούς της τομείς στη Βοσνία-Ερζεγοβίνη.

>Κείμενο μετά την ψηφοφορία στο ΕΚ>

7. Η Επιτροπή και η ΕΤΕπ συνεργάζονται, στις περιπτώσεις που αυτό ενδείκνυται, με όλα τα διεθνή χρηματοπιστωτικά ιδρύματα τα οποία δραστηριοποιούνται σε παρόμοιους με τους δικούς της τομείς στη Βοσνία-Ερζεγοβίνη

και εξασφαλίζουν την προβολή των προγραμμάτων που χρηματοδοτούνται από την Ένωση.

(Τροπολογία 3)

ΑΡΘΡΟ 1, ΠΑΡΑΓΡΑΦΟΣ 4

Άρθρο 2, δεύτερο εδάφιο (απόφαση 97/256/ΕΚ)

>Αρχικό κείμενο>

Η Επιτροπή υποβάλλει στο Συμβούλιο και το Ευρωπαϊκό Κοινοβούλιο, το αργότερο μέχρι το τέλος του 1999, έκθεση σχετική με την εφαρμογή της παρούσας απόφασης σχετικά με τη Βοσνία-Ερζεγοβίνη. Στην έκθεση εξετάζεται, ειδικότερα, η εξέλιξη των οικονομικών και χρηματοοικονομικών δεδομένων στη Βοσνία-Ερζεγοβίνη, καθώς και το ύψος των δανειοδοτήτεων της ΕΤΕπ. Επίσης διατυπώνονται κατάλληλες συστάσεις. Για τον σκοπό αυτό, η ΕΤΕπ διαβιβάζει στην Επιτροπή τα αναγκαία πληροφοριακά στοιχεία.

>Κείμενο μετά την ψηφοφορία στο ΕΚ>

Η Επιτροπή υποβάλλει στο Συμβούλιο και το Ευρωπαϊκό Κοινοβούλιο, το αργότερο μέχρι το τέλος του 1999, έκθεση

αξιολόγησης σχετικά με την εφαρμογή της παρούσας απόφασης, η οποία περιλαμβάνει εξέταση του αντικτύπου της, ανάλυση των ισχυρών σημείων και των αδυναμιών σε επίπεδο δράσης καθώς και μια νέα στρατηγική. Στην έκθεση εξετάζεται, ειδικότερα, η εξέλιξη των οικονομικών και χρηματοοικονομικών δεδομένων στη Βοσνία-Ερζεγοβίνη, καθώς και το ύψος των δανειοδοτήτεων της ΕΤΕπ. Επίσης διατυπώνονται κατάλληλες συστάσεις. Για τον σκοπό αυτό, η ΕΤΕπ διαβιβάζει στην Επιτροπή τα αναγκαία πληροφοριακά στοιχεία.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου επί της πρότασης της Επιτροπής για απόφαση του Συμβουλίου με την οποία τροποποιείται η απόφαση 97/256/ΕΚ για την επέκταση της εγγύησης της Κοινότητας που παρέχεται στην Ευρωπαϊκή Τράπεζα Επενδύσεων προκειμένου να καλύπτει δάνεια για σχέδια στη Βοσνία Ερζεγοβίνη (COM(98)0315 - C4-0358/98 - 98/0175(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0315 - 98/0175(CNS)) ((EE C 192 της 19.6.1998, σελ. 12.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 235 της Συνθήκης ΕΚ (C4-0358/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Προϋπολογισμών και τις γνωμοδοτήσεις της Επιτροπής Εξωτερικών Οικονομικών Σχέσεων και της Επιτροπής Ελέγχου του Προϋπολογισμού (A4-0318/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

3. ζητεί να τεθεί σε εφαρμογή η διαδικασία συνδιαλλαγής σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.